आशा पारेख (जन्म: 2 अक्टूबर 1942) बॉलीवुड अभिनेत्री, निर्माता और निर्देशक हैं। वह 1959 से 1973 के मध्य सर्वश्रेष्ठ तारिकाओं में से एक थीं। 1992 में, उन्हें भारत सरकार द्वारा पद्म श्री के साथ सम्मानित किया गया।

जीवन
आशा पारेख गुजराती हैं जिनका जन्म 2 अक्टूबर 1942 को सुधा  और बच्चूभाई पारेख, जो गुजराती बनिया थे, के यहाँ हुआ था। उनकी माँ ने उन्हें कम उम्र में भारतीय शास्त्रीय नृत्य कक्षाओं में दाखिला दिलाया और उन्होंने पंडित बंसीलाल भारती सहित कई शिक्षकों से नृत्य सीखा। आशा आजीवन अविवाहित रही।

 फिल्मी सफर 
आशा पारेख ने अपने करियर की शुरुआत बाल कलाकार के रूप में बेबी आशा पारेख नाम से की थी। प्रसिद्ध फिल्म निर्देशक बिमल रॉय ने उन्हें स्टेज समारोह में नृत्य करते देखा और उन्हें दस साल की उम्र में माँ (1952) में लिया और फिर उन्हें बाप बेटी (1954) में दोहराया। इस फिल्म की विफलता ने उन्हें निराश किया और भले ही उन्होंने कुछ और बाल भूमिकाएं कीं, फिर भी उन्होंने अपनी स्कूली शिक्षा को फिर से जारी किया। सोलह साल की उम्र में उन्होंने फिर से अभिनय करने की कोशिश की और एक नायिका के रूप में अपनी शुरुआत की। लेकिन उन्हें अभिनेत्री अमीता के लिये विजय भट्ट की गूँज उठी शहनाई (1959) से खारिज कर दिया गया, क्योंकि फिल्म निर्माता ने दावा किया था कि वह प्रसिद्ध अभिनेत्री बनने के काबिल नहीं थी। ठीक आठ दिन बाद, फिल्म निर्माता सुबोध मुखर्जी और लेखक-निर्देशक नासिर हुसैन ने उन्हें शम्मी कपूर के विपरीत दिल देके देखो (1959) में नायिका के रूप में लिया। इसने उन्हें एक बड़ा सितारा बना दिया।

इस फिल्म से नासिर हुसैन के साथ उनका लंबा और फलदायी जुड़ाव रहा। उन्होंने अपनी छः: और फिल्मों में आशा को नायिका के रूप में लिया; जब प्यार किसी से होता है (1961), फिर वही दिल लाया हूँ (1963), तीसरी मंज़िल (1966), बहारों के सपने (1967), प्यार का मौसम (1969) और कारवाँ (1971)। उन्होंने उनकी फ़िल्म मंज़िल मंज़िल (1984) में एक कैमियो भी किया। आशा पारेख को मुख्य रूप से उनकी अधिकांश फिल्मों में ग्लैमर गर्ल  उत्कृष्ट नर्तकी के रूप में जाना जाता था। जब तक कि निर्देशक राज खोसला ने उन्हें अपनी तीन फिल्मों में अलग तरह की भूमिकाएँ नहीं दी; दो बदन (1966), चिराग (1969) और मैं तुलसी तेरे आँगन की (1978)। निर्देशक शक्ति सामंत ने उन्हें अपनी अन्य फिल्मों, पगला कहीं का (1970) और कटी पतंग (1970) में अधिक नाटकीय भूमिकाएँ दीं। बाद वाली के लिये उन्हें सर्वश्रेष्ठ अभिनेत्री का फिल्मफेयर पुरस्कार मिला।

 प्रमुख फिल्में 
 वर्ष  फ़िल्म  चरित्र  टिप्पणी1995  आंदोलन  1994  घर की इज्जत  1994  भाग्यवान  1993  प्रोफेसर की पड़ोसन  शोभा 1989  बटवारा  1989  हथियार  1988  मैं तेरे लिये  1988  सागर संगम  1988  हम तो चले परदेस  1988  हमारा खानदान  1986  कार थीफ  1985  लावा  1984  पाखंडी  1984  धर्म और कानून  1984  मंज़िल मंज़िल  1981  कालिया  1981  खेल मुकद्दर का  1980  बुलन्दी  1980  सौ दिन सास के  1979  प्रेम विवाह  1979  बिन फेरे हम तेरे  1978  मैं तुलसी तेरे आँगन की  1977  आधा दिन आधी रात  1977  कुलवधू  1976  उधार का सिंदूर  1975  ज़ख्मी  1975  रानी और लालपरी  1974  अंजान राहें  1973  हीरा  1972  समाधि  1972  राखी और हथकड़ी  1971  मेरा गाँव मेरा देश  1971  कारवाँ  1971  जवान मोहब्बत  1971  ज्वाला  1971  नादान  1970  आन मिलो सजना  1970  कटी पतंग  1970  पगला कहीं का  1970  भाई भाई  1970  कंकन दे ओले   पंजाबी फ़िल्म1970  नया रास्ता  1969  चिराग  1969  कन्यादान  1969  साजन  1969  आया सावन झूम के  1969  महल  1969  प्यार का मौसम  सीमा कुमार 1968  शिकार  1968  कहीं और चल  1967  उपकार  1967  बहारों के सपने  1966  दो बदन  1966  आये दिन बहार के  1966  तीसरी मंज़िल  1966  लव इन टोक्यो  1965  मेरे सनम  1964  ज़िद्दी  1963  भरोसा  1963  अखंड सौभाग्यवती  1963  बिन बादल बरसात  1963  मेरी सूरत तेरी आँखें  1963  फिर वही दिल लाया हूँ  1962  अपना बना के देखो  1961  छाया  1961  घराना  1961  जब प्यार किसी से होता है  1960  हम हिन्दुस्तानी  सुधा 1960  घूंघट  1959  दिल देके देखो  1957  आशा  1957  उस्ताद  1956  अयोध्यापथ  1954  बाप बेटी  1954  धोबी डॉक्टर  1952  आसमान  

 नामांकन और पुरस्कार 
 अखंड सौभाग्यवती के लिए सर्वश्रेष्ठ अभिनेत्री का गुजरात राज्य पुरस्कार (1963),   , .   .  :    (2017), .150
 फ़िल्मफ़ेयर पुरस्कार चिराग के लिए सर्वश्रेष्ठ अभिनेत्री का नामांकन' (1969)
 फ़िल्मफ़ेयर सर्वश्रेष्ठ अभिनेत्री पुरस्कार कटी पतंग के लिए (1971)
 फ़िल्मफ़ेयर पुरस्कार उधार का सिंदूर के लिए सर्वश्रेष्ठ सहायक अभिनेत्री के रूप में नामांकन (1976)
 फ़िल्मफ़ेयर पुरस्कार मैं तुलसी तेरे आंगन की के लिए सर्वश्रेष्ठ सहायक अभिनेत्री के रूप में नामांकन (1978)
दादा साहब फालके पुरस्कार से सम्मानित (2022)
 पद्म श्री कला में सम्मानित(1992)
दादा साहेब फाल्के पुरस्कार 2022 से नवाजा गया है

 सन्दर्भ 

श्रेणी:1942 में जन्मे लोग
श्रेणी:जीवित लोग
श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेत्री
श्रेणी:भारतीय अभिनेत्री
श्रेणी:भारतीय हिन्दू